stanford-oval/wikipedia huggingface dataset:
คาเมนไรเดอร์สตรองเกอร์

| คาเมนไรเดอร์สตรองเกอร์ |
| --- | --- |

Kamen rider stronger
ประเภท: Tokusatsu Superhero fiction Science fiction Action/Adventure Fantasy
สร้างโดย: Shotaro Ishinomori
พัฒนาโดย: Masaru Igami
กำกับโดย: Masahiro Tsukada
แสดงนำ: Shigeru Araki Kyōko Okada Akiji Kobayashi
บรรยายโดย: Shinji Nakae
ดนตรีแก่นเรื่องเปิด: Kamen Rider Stronger no Uta
ดนตรีแก่นเรื่องปิด: "Kyō mo Tatakau Stronger" "Stronger Action"
ประเทศแหล่งกำเนิด: ญี่ปุ่น
ภาษาต้นฉบับ: ภาษาญี่ปุ่น
จำนวนฤดูกาล: 1
จำนวนตอน: 39
การผลิต
ผู้อำนวยการสร้าง: Toei
สถานที่ถ่ายทำ: ประเทศญี่ปุ่น
ความยาวตอน: ประมาณ 25 นาที ต่อตอน
ออกอากาศ
เครือข่าย: TBS MBS
ออกอากาศ: 5 เมษายน ค.ศ. 1975 – 27 ธันวาคม ค.ศ. 1975
คาเมนไรเดอร์สตรองเกอร์ (ญี่ปุ่น: 仮面ライダーストロンガー; โรมาจิ: Kamen Raidā Sutorongā) เป็นละครโททัศน์โทคุซัทสึของคาเมนไรเดอร์ ออกอากาศครั้งแรกเมื่อวันที่ 5 เมษายน ค.ศ. 1975 ถึงวันที่ 27 ธันวาคม ปีเดียวกัน ออกอากาศทุกวันอาทิตย์เวลา 19:00 น. ทางสถานีโทรทัศน์ TBS มีจำนวนตอนทั้งหมด 39 ตอน ส่วนลิขสิทธิ์จัดจำหน่ายรูปแบบวีซีดีเป็นของบริษัท ทีไอจีเอ (TIGA) ใช้ชื่อว่า ไรเดอร์จอมพลัง สตรองเกอร์
ประวัติ

คาเมนไรเดอร์สตรองเกอร์ เป็นผลงานซีรีส์ลำดับที่ 5 เป็นผลงานแรกที่ออกอากาศทางสถานี TBS และเป็นผลงานชุดสุดท้ายของซีรีส์โชวะไรเดอร์ระยะแรก
เนื้อเรื่อง

โจ ชิเงรุ ชายหนุ่มอายุ 26 ปี ผู้เป็นนักอเมริกันฟุตบอลระดับมหาวิทยาลัย โดยในภายหลัง เขาได้เกิดความเคียดแค้นต่อองค์กรแบล็คซาตาน ที่นำเพื่อนรักของตนไปผ่าตัดทดลองเป็นมนุษย์ดัดแปลง ทว่า การผ่าตัดกลับล้มเหลว และส่งผลให้เพื่อนรักของเขาต้องสิ้นใจ
เขาตัดสินใจเสนอตัวให้ องค์กรแบล็คซาตาน ผ่าตัดตนเอง เพื่อให้กลายเป็นผู้ที่มีความแข็งแกร่งเหนือมนุษย์ ภายหลังจากการผ่าตัดประสบผลสำเร็จ โจ ชิเงรุ จึงทำการหักหลังขณะสาบานตน และหลบหนีออกมา โดยพามิซากิ ยูริโกะ หรือทัคเกิลหนีออกมาด้วย และรอคอยวันที่จะกำจัด องค์กรแบล็คซาตาน ให้พินาศ เพื่อสันติสุขของชาวโลกต่อไป
ตัวละคร > ดารารับเชิญพิเศษ

ฮอนโก ทาเคชิ/คาเมนไรเดอร์ หมายเลข 1 จาก ไอ้มดแดงอาละวาด
อิจิมอนจิ ฮายาโตะ/คาเมนไรเดอร์ หมายเลข 2 จาก ไอ้มดแดงอาละวาด
คาซามิ ชิโร่/คาเมนไรเดอร์ V3 จาก คาเมนไรเดอร์ V3
ยูกิ โจจิ/ไรเดอร์แมน จาก คาเมนไรเดอร์ V3
จิน เคซึเกะ/คาเมนไรเดอร์ X จาก คาเมนไรเดอร์ X
ยามาโมโตะ ไดสุเกะ/คาเมนไรเดอร์อมาซอน จาก คาเมนไรเดอร์อาเมซอน
ตัวละคร > องค์กรแบล็คซาตาน

เป็นองค์กรลึกลับที่มีเป้าหมายเพื่อยึดครองโลกมีฐานอยู่ทั่วโลก
ตัวละคร > กองทัพเดลเซอร์

องค์กรใหม่ที่มารับช่วงต่อหลังจากที่แบล็คซาตานถูกทำลาย สมาชิกประกอบไปด้วย
เพลงประกอบ

ญี่ปุ่น: "Kamen Rider Stronger no Uta" ; โรมาจิ: 仮面ライダーストロンガーの歌 ; ทับศัพท์: Kamen Raidā Sutorongā no Uta ; "The Song of Kamen Rider Stronger" (เพลงของคาเมนไรเดอร์สตรองเกอร์)
เนื้อเพลงโดย: Saburō Yatsude
เรียบเรียงโดย: Shunsuke Kikuchi
ศิลปิน: Ichirou Mizuki
ญี่ปุ่น: "Set Up! Kamen Rider X" ; โรมาจิ: セタップ！仮面ライダーX ; ทับศัพท์: Setappu! Kamen Raidā Ekkusu
เนื้อเพลงโดย: Shotaro Ishinomori
เรียบเรียงโดย: Shunsuke Kikuchi
ศิลปิน: Ichirou Mizuki
ตอนที่ 36
ญี่ปุ่น: "Kyō mo Tatakau Stronger" ; โรมาจิ: 今日もたたかうストロンガー ; ทับศัพท์: Kyō mo Tatakau Sutorongā ; "Stronger Fights Today"(สตรองเกอร์ สู้วันนี้)
เนื้อเพลงโดย: Saburō Yatsude
เรียบเรียงโดย: Shunsuke Kikuchi
ศิลปิน: Masato Shimon กับ Mitsuko Horie, Ichirou Mizuki และ Mitsuko Horie
ตอนที่: 1-31
ญี่ปุ่น: "Stronger Action" ; โรมาจิ: ストロンガーアクション ; ทับศัพท์: Sutorongā Akushon
เนื้อเพลงโดย: Shotaro Ishinomori
เรียบเรียงโดย: Shunsuke Kikuchi
ศิลปิน: Ichirou Mizuki & Mitsuko Horie
ตอนที่: 32-39
ดาวเทียมไทยคม

สำหรับความหมายอื่น ดูที่ ไทยคม
ดาวเทียมไทยคม เป็นโครงการ ดาวเทียมสื่อสาร เพื่อให้บริการสื่อสารผ่านช่องสัญญาณดาวเทียม ซึ่งกระทรวงคมนาคม (ในขณะนั้น) ต้องการจัดหาดาวเทียมเพื่อรองรับการขยายตัวด้านการสื่อสารของประเทศอย่างรวดเร็ว แต่ในเวลานั้นประเทศไทยยังไม่มีดาวเทียมเป็นของตนเอง และต้องทำการเช่าวงจรสื่อสารจากดาวเทียมของประเทศต่างๆ ทำให้ให้เกิดความไม่สะดวกและสูญเสียเงินออกนอกประเทศเป็นจำนวนมาก แต่เนื่องจากการจัดสร้างดาวเทียมต้องใช้เงินลงทุนสูงมากจึงได้มีการเปิดประมูลเพื่อให้สัมปทานแก่บริษัทเอกชนเข้ามาดำเนินการแทนการใช้งบประมาณจากภาครัฐ และ บริษัท ชินวัตร แซทเทลไลท์ จำกัด (มหาชน) ซึ่งต่อมาได้เปลี่ยนชื่อเป็น บริษัท ชินแซทเทลไลท์ จำกัด (มหาชน) และ บริษัท ไทยคม จำกัด (มหาชน) ตามลำดับ ซึ่งเป็นบริษัทในเครือชิน คอร์ปอเรชั่น ได้รับสัมปทานเมื่อ พ.ศ. 2534 เป็นต้นมา เป็นระยะเวลา 30 ปี (ปัจจุบันอำนาจการดูแลสัญญาโอนไปที่กระทรวงดิจิทัลเพื่อเศรษฐกิจและสังคม)
ชื่อ "ไทยคม" (Thaicom) เป็นชื่อพระราชทาน ที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทาน โดยย่อมาจาก Thai Communications ในภาษาอังกฤษ
ลักษณะและการใช้งานของดาวเทียม

ปัจจุบัน ดาวเทียมสื่อสารภายใต้ชื่อ ดาวเทียมไทยคม มีทั้งสิ้น 8 ดวง ใช้งานได้จริง 4 ดวง ดังนี้
ลักษณะและการใช้งานของดาวเทียม > ภาพรวม

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| ดาวเทียม | ผู้ผลิต | วันขึ้นสู่อวกาศ  (UTC) | จรวด | สถานที่ปล่อยจรวด | ผู้รับจ้าง | ลองจิจูด | สถานะ | อ้างอิง |
| ไทยคม 1 | Hughes Space Aircraft | 18 ธันวาคม พ.ศ. 2536 |  Ariane 4 (44L) |  Kourou ELA-2 |  Arianespace | 120° ตะวันออก | ปลดระวาง |  |
| ไทยคม 2 | Hughes Space Aircraft | 8 ตุลาคม พ.ศ. 2537 |  Ariane 4 (44L) |  Kourou ELA-2 |  Arianespace | 78.5° ตะวันออก | ปลดระวาง |  |
| ไทยคม 3 | อาเอร็อสปาซียาล, ปัจจุบัน Thales Alenia Space | 16 เมษายน พ.ศ. 2540 |  Ariane 4 (44LP) |  Kourou ELA-2 |  Arianespace | 78.5° ตะวันออก | ปลดระวาง (ออกจากวงโคจร 2 ตุลาคม 2006) |  |
| ไทยคม 4 (IPSTAR) | Space Systems/Loral สหรัฐอเมริกา | 11 สิงหาคม พ.ศ. 2548 |  Ariane 5 EGS |  Kourou ELA-3 |  Arianespace | 119.5° ตะวันออก | ปฏิบัติการ |  |
| ไทยคม 5 | Alcatel Alenia Space ฝรั่งเศส | 27 พฤษภาคม พ.ศ. 2549 |  Ariane 5 ECA |  Kourou ELA-3 |  Arianespace | 78.5° ตะวันออก | ปลดระวาง |  |
| ไทยคม 6 | Orbital Sciences Corporation | 6 มกราคม พ.ศ. 2557 |  Falcon 9 v1.1 |  Cape Canaveral SLC-40 |  สเปซเอ็กซ์ | 78.5° ตะวันออก | ปฏิบัติการ |  |
| ไทยคม 7 | Space Systems/Loral สหรัฐอเมริกา | 7 กันยายน พ.ศ. 2557 |  Falcon 9 v1.1 |  Cape Canaveral SLC-40 |  สเปซเอ็กซ์ | 120° ตะวันออก | ปฏิบัติการ |  |
| ไทยคม 8 | Orbital Sciences Corporation | 28 พฤษภาคม พ.ศ. 2559 |  Falcon 9 v1.2 |  Cape Canaveral SLC-40 |  สเปซเอ็กซ์ | 78.5° ตะวันออก | ปฏิบัติการ |  |
ลักษณะและการใช้งานของดาวเทียม > ไทยคม 1

ไทยคม 1 ดาวเทียมดวงแรกของประเทศไทย เป็นดาวเทียมรุ่น HS-376 สร้างโดย Huges Space Aircraft (บริษัทลูกของ โบอิง) โคจรบริเวณพิกัดที่ 120 องศาตะวันออก 
ส่งขึ้นสู่วงโคจรเมื่อ 18 ธันวาคม พ.ศ. 2536 
มีอายุการใช้งานประมาณ 15 ปี (ถึง พ.ศ. 2551)
ตำแหน่ง: 0°0′N 120°0′E﻿ / ﻿0.000°N 120.000°E﻿ / 0.000; 120.000
ลักษณะและการใช้งานของดาวเทียม > ไทยคม 2

ไทยคม 2 ดาวเทียมดวงที่สองของประเทศไทย เป็นดาวเทียมรุ่น HS-376 เช่นเดียวกับ ไทยคม 1A โคจรบริเวณพิกัดที่ 104°24'57.7 องศาตะวันออก 
ส่งขึ้นสู่วงโคจรเมื่อ 7 ตุลาคม พ.ศ. 2537 
มีอายุการใช้งานประมาณ 15 ปี ก่อนที่จะตกลงสู่มหาสมุทรอินเดียเมื่อวันที่ 16 มีนาคม พ.ศ 2552
ตำแหน่ง: 0°0′N 78°5′E﻿ / ﻿0.000°N 78.083°E﻿ / 0.000; 78.083
ลักษณะและการใช้งานของดาวเทียม > ไทยคม 3

ไทยคม 3 เป็นดาวเทียมรุ่น Aerospatiale SpaceBus 3000A โคจรบริเวณพิกัดเดียวกับ ไทยคม 2 คือ 78.5 องศาตะวันออก 
มีพื้นที่การให้บริการ (footprint) ครอบคลุมพื้นที่มากกว่า 4 ทวีป สามารถให้บริการในเอเซีย ยุโรป ออสเตรเลีย และแอฟริกา และถ่ายทอดสัญญาณโทรทัศน์ตรงถึงที่พักอาศัยหรือ Direct-to-Home (DTH) ในประเทศไทยและประเทศเพื่อนบ้าน 
ส่งขึ้นสู่วงโคจรเมื่อ 16 เมษายน พ.ศ. 2540 เพื่อทดแทนไทยคม 1A
มีอายุการใช้งานประมาณ 14 ปี แต่ปลดระวางไปเมื่อปี พ.ศ. 2549 เนื่องจากมีปัญหาเรื่องระบบไฟฟ้าไม่พอ
ตำแหน่ง: 0°0′N 78°5′E﻿ / ﻿0.000°N 78.083°E﻿ / 0.000; 78.083
ลักษณะและการใช้งานของดาวเทียม > ไทยคม 4

ไทยคม 4 หรือ ไอพีสตาร์ เป็นดาวเทียมรุ่น LS-1300 SX สร้างโดย Space System/Loral พาโล อัลโต สหรัฐอเมริกา 
เป็นดาวเทียมดวงแรกที่ออกแบบมาเพื่อให้บริการอินเทอร์เน็ตความเร็วสูง ที่ความเร็ว 45 Gbps เป็นดาวเทียมสื่อสารเชิงพาณิชย์ที่มีขนาดใหญ่ และมีน้ำหนักมากถึง 6,805 กิโลกรัม และทันสมัยที่สุด 
ส่งขึ้นสู่วงโคจรเมื่อ 11 สิงหาคม พ.ศ. 2548 มีอายุการใช้งานประมาณ 12 ปี และครอบคลุม 18 แห่ง ทั่วภูมิภาคเอเชียแปซิฟิก
ตำแหน่ง: 0°0′N 119°5′E﻿ / ﻿0.000°N 119.083°E﻿ / 0.000; 119.083
ลักษณะและการใช้งานของดาวเทียม > ไทยคม 5

ไทยคม 5 เป็นดาวเทียมรุ่น Aerospatiale SpaceBus 3000A (รุ่นเดียวกับไทยคม 3) สร้างโดย Alcatel Alenia Space ประเทศฝรั่งเศส มีน้ำหนัก 2800 กิโลกรัม 
มีพื้นที่การให้บริการครอบคลุมพื้นที่ 4 ทวีป ใช้เป็นดาวเทียมสำหรับการถ่ายทอดสัญญาณโทรทัศน์ผ่านดาวเทียมตรงถึงที่พักอาศัยหรือ Direct-to-Home (DTH6486) และการถ่ายทอดสัญญาณ(โทรทัศน์ดิจิตอลความละเอียดสูง) (High Definition TV)(HD)
ส่งขึ้นสู่วงโคจรเมื่อ 27 พฤษภาคม พ.ศ. 2549 เพื่อทดแทนไทยคม 3 โดยดาวเทียมไทยคม 5 ได้ปลดระวางไปแล้วเมื่อ 26 กุมภาพันธ์ พ.ศ. 2563 เนื่องจากปัญหาด้านแบตเตอรี่ของดาวเทียม
ตำแหน่ง: 0°0′N 78°5′E﻿ / ﻿0.000°N 78.083°E﻿ / 0.000; 78.083
ลักษณะและการใช้งานของดาวเทียม > ไทยคม 6

ไทยคม6 เป็นดาวเทียม  สร้างโดยบริษัท Orbital Sciences Corporation แต่ขนส่งโดยบริษัท SpaceX เนื่องจากดาวเทียมดวงนี้มีน้ำหนักถึง 3,000 กิโลกรัม จรวดของ Orbital Sciences Corporation ไม่สามารถขนส่งได้ ชื่อของจรวจของ SpaceX ที่ส่งดาวเทียม "ไทยคม 6" คือ "Falcon 9" มีพื้นที่การให้บริการครอบคลุมพื้นที่ 4 ทวีป ใช้เป็นดาวเทียมสำหรับการถ่ายทอดสัญญาณโทรทัศน์ผ่านดาวเทียมตรงถึงที่พักอาศัยหรือ Direct-to-Home (DTH) และการถ่ายทอดสัญญาณโทรทัศน์ดิจิตอลความละเอียดสูง (High Definition TV) (HD)
ตำแหน่ง: 0°0′N 78°5′E﻿ / ﻿0.000°N 78.083°E﻿ / 0.000; 78.083
ลักษณะและการใช้งานของดาวเทียม > ไทยคม 7

ไทยคม 7 เป็นดาวเทียมประเภท 3 แกน รุ่น FS1300 ผลิตโดย บริษัท สเปซ สิสเต็มส์/ลอเรล ประเทศสหรัฐอเมริกา ส่งขึ้นสู่วงโคจรด้วยจรวดฟอลคอน 9 ของบริษัท สเปซ เอ็กซ์พลอเรชั่น เทคโนโลยี (SPACEX) ประเทศสหรัฐอเมริกา มวลในวงโคจร ประมาณ 3,700 กิโลกรัม มีอายุการใช้งานนาน 15 ปี ประกอบด้วยย่านความถี่ ซี-แบนด์ (C-Band) จำนวน 14 ทรานสพอนเดอร์ ซึ่งมีพื้นที่ให้บริการกว้างครอบคลุมภูมิภาคเอเชียใต้ อินโดจีน รวมถึงออสเตรเลีย และนิวซีแลนด์ภายในบีมเดียวกัน ซึ่งช่วยให้ผู้ใช้บริการสามารถเชื่อมต่อข้ามภูมิภาคได้ ดาวเทียมไทยคม 7 จัดสร้างแล้วเสร็จและจัดส่งขึ้นสู่วงโคจร ณ ตำแหน่ง 120 องศาตะวันออกได้เมื่อปี พ.ศ. 2557
ตำแหน่ง: 0°0′N 120°0′E﻿ / ﻿0.000°N 120.000°E﻿ / 0.000; 120.000
ลักษณะและการใช้งานของดาวเทียม > ไทยคม 8

ไทยคม 8 เป็นดาวเทียมรุ่นใหม่ สร้างโดยบริษัท Orbital Sciences Corporation ประเทศสหรัฐอเมริกา ส่งขึ้นสู่วงโคจรด้วยจรวดฟอลคอน 9 ของบริษัท สเปซ เอ็กซ์พลอเรชั่น เทคโนโลยี (SPACEX) ประเทศสหรัฐอเมริกา เมื่อวันที่ 28 พฤษภาคม พ.ศ. 2559 เพื่อทดแทนไทยคม 5 ไทยคม 8 โคจรอยู่ในวงโคจรค้างฟ้า ที่ตำแหน่ง 78.5 องศาตะวันออก เดียวกับ ไทยคม 5 และ ไทยคม 6 มีน้ำหนักราว 3,100 กิโลกรัม มีจานรับส่งสัญญาณ เคยู-แบนด์ (Ku-Band) จำนวน 24 ทรานสพอนเดอร์ ซึ่งมีพื้นที่การให้บริการครอบคลุมพื้นที่ ทั้งในประเทศไทย ภูมิภาคเอเชียใต้ และทวีปแอฟริกา ใช้เป็นดาวเทียมสำหรับการถ่ายทอดสัญญาณโทรทัศน์ผ่านดาวเทียมตรงถึงที่พักอาศัยหรือ Direct-to-Home (DTH) และการถ่ายทอดสัญญาณโทรทัศน์ดิจิทัลทั้งความละเอียดสูง และความละเอียดสูงยิ่งยวด
ตำแหน่ง: 0°0′N 78°5′E﻿ / ﻿0.000°N 78.083°E﻿ / 0.000; 78.083
พื้นที่ให้บริการ > ดาวเทียมไทยคม 1A และ 2

พื้นที่ให้บริการในย่านความถี่ C-Band
ดาวเทียมไทยคม 1A และดาวเทียมไทยคม 2 ครอบคลุม ไทย ลาว กัมพูชา พม่า เวียดนาม มาเลเซีย ฟิลิปปินส์ เกาหลี ญี่ปุ่น และชายฝั่งด้านตะวันออกของจีนมีหน้าที่ปรับสัญญาณให้อยู่คงที่ ปัจจุบันดาวเทียมไทยคม  2  ตกลงสู่มหาสมุทรอินเดียเนื่องจากไม่สามารถติดต่อกับหอควบคุมได้
พื้นที่ให้บริการ > ดาวเทียมไทยคม 3

สถานะ : ปลดระวาง
พื้นที่ที่ดาวเทียมไทยคม 3 เคยให้บริการ
ทวีปแอฟริกา : แอลจีเรีย, มาลี, แองโกลา, โมร็อกโก, เบนิน, โมซัมบิก, บอตสวานา, นามิเบีย, บูร์กินาฟาโซ, ไนเจอร์, บุรุนดี, ไนจีเรีย, แคเมอรูน, รวันดา, แอฟริกากลาง, โซมาเลีย, ชาด, แอฟริกาใต้, คองโก, ซูดาน, สวาซิแลนด์, จิบูตี, แทนซาเนีย, อียิปต์, โตโก, เอธิโอเปีย, ตูนิเซีย, กาบอง, ยูกันดา, กานา, โกตดิวัวร์, ซิมบับเว, เคนยา, เลโซโท, ลิเบีย, มาดากัสการ์, มาลาวี
ทวีปเอเชีย : อัฟกานิสถาน, อาร์มีเนีย, อาเซอร์ไบจาน, บาเรน, บังกลาเทศ, ฎูฏาน, บรูไน, กัมพูชา, จีน, จอร์เจีย, ฮ่องกง, อินเดีย, อินโดนีเซีย, อิหร่าน, อิรัก, อิสราเอล, ญี่ปุ่น, จอร์แดน, คาซัคสถาน, เกาหลีเหนือ, เกาหลีใต้, คูเวต, คีร์กีซสถาน, ลาว, เลบานอน, มาเลเซีย, มองโกเลีย, พม่า, เนปาล, โอมาน, ปาเลสไตน์, ปากีสถาน, ฟิลิปปินส์, กาตาร์, ซาอุดีอาระเบีย, สิงคโปร์, ศรีลังกา, ซีเรีย, ไต้หวัน, ทาจิกิสถาน, ตุรกี, เติร์กเมนิสถาน, สหรัฐอาหรับเอมิเรตส์, อุซเบกิสถาน, เวียดนาม, เยเมน
โอเชียเนีย : ออสเตรเลีย, ปาปัวนิวกินี
ทวีปยุโรป : แอลเบเนีย, อันดอร์รา, ออสเตรีย, บอสเนีย, เฮอร์เซโกวีนา, บัลแกเรีย, โครเอเชีย, สาธารณรัฐเช็ก, เอสโตเนีย, ฟินแลนด์, ฝรั่งเศส, เยอรมัน, กรีซ, ฮังการี, อิตาลี, ลัตเวีย, ลิทัวเนีย, ลักแซมเบิร์ก, มาซิโดเนีย, โมนาโก, มอลโดวา, เนเธอร์แลนด์, นอร์เวย์, โปแลนด์, โรมาเนีย, รัสเซีย, เซอร์เบีย, สโลวาเกีย, สโลวีเนีย, สเปน, สวีเดน, สวิตเซอร์แลนด์
พื้นที่ให้บริการ > ดาวเทียมไทยคม 5

สถานะ : ปลดระวาง
ย่านความถี่ C-Band : 25 ทรานสพอนเดอร์
ย่านความถี่ C-Band Global Beam พื้นที่ให้บริการครอบคลุม 4 ทวีป ได้แก่ เอเชีย, ยุโรป, ออสเตรเลีย, แอฟริกา
ย่านความถี่ Ku-Band : 14 ทรานสพอนเดอร์
ย่านความถี่ Ku-Band ของ Spot Beam พื้นที่ให้บริการครอบคลุม ไทย, ประเทศในภูมิภาคอินโดจีน
ย่านความถี่ Ku-Band ของ Steerable Beam พื้นที่ให้บริการครอบคลุม เวียดนาม, ประเทศในภูมิภาคอินโดจีน
พื้นที่ให้บริการ > ดาวเทียมไทยคม 6

ย่านความถี่ C-Band : 18 ทรานสพอนเดอร์
ย่านความถี่ C-Band Global Beam พื้นที่ให้บริการครอบคลุม 4 ทวีป ได้แก่ เอเชีย, ยุโรป, ออสเตรเลีย, แอฟริกา
ย่านความถี่ Ku-Band : 8 ทรานสพอนเดอร์
ย่านความถี่ Ku-Band ของ Spot Beam พื้นที่ให้บริการครอบคลุม ไทย, ประเทศในภูมิภาคอินโดจีน
ย่านความถี่ Ku-Band ของ Steerable Beam พื้นที่ให้บริการครอบคลุม เวียดนาม, ประเทศในภูมิภาคอินโดจีน
พื้นที่ให้บริการ > ดาวเทียมไทยคม 7

บริษัท ไทยคม จำกัด (มหาชน) ประสบความสำเร็จในการจัดส่งดาวเทียมไทยคม 7 ขึ้นสู่วงโคจร เมื่อวันที่ 7 กันยายน พ.ศ. 2557 ที่ผ่านมา เวลา 01.00 น. (ตามเวลาท้องถิ่น) ด้วยจรวดขนส่งฟอลคอน 9 ของบริษัท สเปซ เอ็กซพลอเรชั่น เทคโนโลยีส์ คอร์ปอเรชั่น (Space Exploration Technologies Corporation- SPACE X) ณ แหลมคานาเวอรัล รัฐฟลอริดา ประเทศสหรัฐอเมริกา เพื่อรักษาสิทธิในวงโคจรของไทย พร้อมช่วยขับเคลื่อนการเติบโตของอุตสาหกรรมบรอดคาสต์ไทย ด้วยการเพิ่มปริมาณช่องสัญญาณเพื่อรองรับความต้องการใช้งานและการเติบโตของโทรคมนาคมในประเทศ พร้อมขยายศักยภาพในฐานะบริษัทดาวเทียมไทยเพื่อให้บริการสื่อสารโทรคมนาคมให้ครอบคลุมทั้งในภูมิภาคเอเชียใต้ เอเชียตะวันออกเฉียงใต้ และทวีปออสเตรเลีย
การส่งดาวเทียมไทยคม 7 ขึ้นสู่วงโคจร เป็นการเพิ่มขีดความสามารถในการรองรับ ให้ไทยคมมีช่องสัญญาณเพียงพอต่อการรองรับการเติบโตของอุตสาหกรรมบรอดคาสต์ของไทย โดยเฉพาะทีวีดิจิตอล โดยเสริมช่องสัญญาณบนดาวเทียมไทยคม 5 และ 6 ที่ให้บริการเต็มในปัจจุบัน การมีดาวเทียมเพิ่มเติมอีกดวงหนึ่งนี้ จะช่วยสร้างมูลค่าทางเศรษฐกิจ อีกทั้งยังเพิ่มศักยภาพการให้บริการและช่วยขยายตลาดของไทยคมในต่างประเทศด้วย
ย่านความถี่ C-Band : 14 ทรานสพอนเดอร์
ย่านความถี่ C-Band ของ Global Beam พื้นที่ให้บริการครอบคลุม เอเชียใต้, ประเทศในภูมิภาคเอเชียตะวันออกเฉียงใต้, โอเชียเนีย
พื้นที่ให้บริการ > ดาวเทียมไทยคม 8

ย่านความถี่ Ku-Band : 24 ทรานสพอนเดอร์
ย่านความถี่ Ku-Band ของ Spot Beam พื้นที่ให้บริการครอบคลุม ไทย, ประเทศในภูมิภาคเอเชียใต้, แอฟริกา
ข้อถกเถียงการถือกรรมสิทธิ์ดาวเทียมและวงโคจร

กิจการดาวเทียมเป็นกิจการสัมปทานที่ได้รับการอนุญาตโดยการทำสัญญาจาก กระทรวงเทคโนโลยีสารสนเทศและการสื่อสาร ซึ่งเป็นหน่วยงานของรัฐ ผู้มีสิทธิให้อนุญาตและเพิกถอนสัญญาเรียกคืนสัมปทาน แต่เช่นเดียวกับการถือสัมปทานอื่น ผู้ให้สัมปทาน (หน่วยงานของรัฐ) ไม่สามารถบริหารดาวเทียม คงจะเป็นผู้กำกับและเป็นเจ้าของทรัพย์สินและคลื่นความถี่เท่านั้น แต่เป็นบริษัทผู้ได้รับสัมปทาน ที่บริหารนโยบายการใช้งานดาวเทียมได้เอง หากไม่ขัดกับเงื่อนไขสัญญาสัมปทาน
เดิมทีบริหารนโยบายการใช้งานดาวเทียม แม้ว่าไม่ใช่โดยหน่วยงานของรัฐ แต่ก็ยังถือว่าโดยบริษัทของชาวไทย (มีคนไทยเป็นผู้ถือหุ้นรายใหญ่) แต่เมื่อ บริษัท ชิน คอร์ปอเรชั่น จำกัด (มหาชน) ขายหุ้นครั้งใหญ่ สายการบริหารจึงดำเนินการโดยบริษัทของชาวไทย (ชาวไทยเป็นผู้ถือหุ้นรายใหญ่)
อย่างไรก็ตาม มีกระแสความเห็นว่า ยังไม่ใช่การครอบครองโดยเบ็ดเสร็จ กระทรวงเทคโนโลยีสารสนเทศและการสื่อสารยังเป็นผู้พิจารณาให้สัมปทาน จึงอาจกล่าวโดยมุมมองที่ต่างกันไปว่า เจ้าของที่แท้จริงยังเป็นคนไทย เพียงแต่ให้ชาวต่างชาติเช่าเพื่อดูแลและใช้งานในธุรกิจ อีกทั้งยังอาจมีวิธียึดคืนสัมปทานได้ ถ้าค้นคว้าได้ว่าผิดสัญญา
ทั้งนี้ ข้อกฎหมายตั้งเงื่อนไข ห้ามมิให้บริษัทที่ชาวต่างชาติถือหุ้นรายใหญ่ในสัมปทาน เป็นไปตามพระราชบัญญัติประกอบธุรกิจคนต่างด้าว และพระราชบัญญัติการประกอบกิจการโทรคมนาคม 
แต่ บริษัท ชิน คอร์ปอเรชั่น จำกัด (ซึ่งเป็นผู้ถือรายหุ้นใหญ่ใน บริษัท ไทยคม จำกัด) ได้ขายหุ้นให้ บริษัท  โฮลดิงส์ จำกัด ซึ่งบริษัทนี้ แม้จดทะเบียนในประเทศไทย แต่มีผู้ถือหุ้นรายใหญ่คือ บริษัท เทมาเส็ก โฮลดิงส์ จำกัด  
(สรุปให้ง่ายว่า ขณะนี้ บริษัทไทยคม เป็นบริษัทลูกของ บริษัทชินคอร์ปอเรชั่น ซึ่งเป็นบริษัทลูกของ บริษัทซีดาร์โฮลดิงส์ ซึ่งเป็นบริษัทลูกของ บริษัทเทมาเส็กโฮลดิงส์)
ดังนั้นถ้าพิจารณาโดยเบื้องต้น จึงไม่ขัดกับข้อกฎหมาย เพราะ บริษัทชินคอร์ปอเรชั่นไม่ใช่บริษัทต่างชาติโดยตรง ที่เป็นผู้ถือหุ้นรายใหญ่ (เป็นบริษัทลูกอีกชั้นหนึ่ง) ทั้งนี้ถือเป็นการเลี่ยงโดยอาศัยช่องโหว่ทางกฎหมาย ซึ่งถ้าพิจารณาตามสายการบริหาร ผู้ถือหุ้นรายใหญ่จากบริษัทเทมาเส็กโฮลดิงส์ สามารถล็อบบี้และควบคุมการบริหารและดำเนินนโยบายใน กิจการดาวเทียมไทยคม โดยลำดับเป็นทอดๆ
ปัญหาเรื่องการจัดสร้างดาวเทียมทดแทน

ในช่วงปี พ.ศ. 2551 ต่อเนื่องถึงปี พ.ศ. 2553 จะเป็นช่วงหมดอายุการใช้งานของดาวเทียมไทยคม 2 ดวง ได้แก่ ดาวเทียมไทยคม 1A และดาวเทียมไทยคม 2 ซึ่งในสัญญาสัมปทานระบุให้ บริษัท ไทยคม จำกัด (มหาชน) ผู้รับสัมปทานจากภาครัฐ ต้องทำการจัดสร้างดาวเทียมและส่งขึ้นสู่อวกาศเพื่อให้บริการทดแทนตลอดอายุสัมปทาน แต่บริษัทผู้รับสัมปทานได้ขอระงับการจัดสร้างดาวเทียมใหม่ทดแทน โดยเสนอต่อกระทรวงเทคโนโลยีสารสนเทศและการสื่อสาร (กระทรวงไอซีที) เป็นการเช่าดาวเทียมของประเทศอื่นแทนการสร้างใหม่ โดยอ้างเรื่องการลงทุนที่สูง  แม้กระทรวงไอซีทีไม่เห็นด้วยในตอนแรก แต่เมื่อดาวเทียมใกล้หมดอายุใช้งานจึงจำเป็นต้องอนุญาตเพื่อไม่ให้กระทบต่อผู้ใช้ดาวเทียม  โดยให้เป็นการเช่าชั่วคราวและยืนยันให้ผู้รับสัมปทานยังต้องทำแผนจัดสร้างและส่งดาวเทียมไทยคม 6 ตามสัญญาสัมปทาน
ปัญหาการขัดข้องของดาวเทียมไทยคม 5

นับแต่เริ่มใช้งานเป็นต้นมา มีบันทึกว่าดาวเทียมไทยคม 5 ประสบปัญหาทางเทคนิค จนไม่สามารถให้บริการได้ตามปกติมาแล้ว 2 ครั้ง คือ เมื่อเวลาประมาณ 16:10 น. ของวันที่ 21 เมษายน พ.ศ. 2554 
อีกครั้ง เมื่อเวลาประมาณ 23:25 น.ของวันที่ 12 พฤษภาคม พ.ศ. 2558 ซึ่งสายเคเบิลใยแก้ว ซึ่งเชื่อมโยงระหว่างสถานีดาวเทียมไทยคม กับสถานีโทรทัศน์บอกรับเป็นสมาชิกทรูวิชั่นส์ (Fiber link) เกิดเหตุขัดข้องทางเทคนิคบางส่วน จนส่งผลให้บางช่องรายการของทรูวิชันส์ ไม่สามารถส่งสัญญาณออกอากาศได้ในขณะนั้น ซึ่งเจ้าหน้าที่ของบริษัท ไทยคม จำกัด (มหาชน) ดำเนินการแก้ไขปัญหาอย่างเร่งด่วน
การครอบครองทรัพย์สิน > ผู้เช่าสัมปทานและคลื่นความถี่

บริษัท ไทยคม จำกัด (มหาชน) ในเครือของ บริษัท อินทัช โฮลดิ้งส์ จำกัด (มหาชน)
การครอบครองทรัพย์สิน > ผู้เป็นเจ้าของทรัพย์สินและคลื่นความถี่

กระทรวงคมนาคม (พ.ศ. 2534 - พ.ศ. 2545)
กระทรวงดิจิทัลเพื่อเศรษฐกิจและสังคม (พ.ศ. 2545 - ปัจจุบัน)
ดูเพิ่ม

มิว สเปซ
| ด ค กดาวเทียมไทยคม |
| --- | --- |
 ไทยคม 1  ไทยคม 2  ไทยคม 3  ไทยคม 4  ไทยคม 5  ไทยคม 6  เอเซียแซท 7 / ไทยคม 6A  เอเซียแซท 6 / ไทยคม 7  ไทยคม 8  ไทยคม 9  ไทยคม 10 
 บริษัท ไทยคม จำกัด (มหาชน)
กองทัพแห่งชาติรัฐฉาน

ธงของกองทัพแห่งชาติรัฐฉาน
กองทัพแห่งชาติรัฐฉาน (อังกฤษ: Shan State National Army; SSNA) เป็นกองกำลังติดอาวุธชาตินิยมของไทใหญ่ ที่ต่อสู้เพื่อต่อต้านการปกครองของทหารพม่าผ่านทางสภาฟื้นฟูกฎหมายและกฏระเบียบแห่งรัฐ ผู้บัญชาการกองทัพคือนายพลก้านยอด
กองทัพแห่งชาติฉานสถาปนาขึ้นเมื่อ 7 กรกฎาคม พ.ศ. 2538 โดยสมาชิกที่แยกมาจากกองทัพเมิงไตของขุนส่าซึ่งนำโดยนายพลก้านยอดและแดไวน์  โดยกล่าวว่ากองทัพเมิงไตเกี่ยวข้องกับยาเสพติดมากกว่าที่จะต่อสู้เพื่อไทใหญ่ เมื่อแยกตัวออกมานั้นมีทหารราว 500 คน ต่อมาในเดือนกันยายนมีทหารเพิ่มขึ้นเป็นประมาณ 2,000 คน แต่ต่อมา กองทัพแห่งชาติรัฐฉานได้ลงนามสงบศึกกับทหารพม่าเมื่อสิ้นปี พ.ศ. 2538
ในเดือนเมษายน พ.ศ. 2548 กองทหารพม่าร่วมกับกองทัพสหรัฐว้าได้โจมตีกองทัพแห่งชาติรัฐฉาน และจับผู้นำส่วนใหญ่ไป ทำให้ผู้นำทหารส่วนหนึ่งได้แยกตัวออกไป รวมตัวกับกองทัพรัฐฉานใต้ที่นำโดยเจ้ายอดศึกเพื่อเรียกร้องเอกราชของรัฐฉานต่อไป
ปานีปูรี

| --- | --- |

ประเภท: อาหารว่าง
แหล่งกำเนิด: ประเทศอินเดีย
ภูมิภาค: อนุทวีปอินเดีย
ส่วนผสมหลัก: แป้ง, มะขามเปียก, จัฏนี, พริกป่น, จาฏมสาลา, หอมแขก, มันฝรั่ง, ถั่วลูกไก่
รูปแบบอื่น: เสภปูรี, ทหีปูรี, ปูรี
 ตำราอาหาร: ปานีปูรี   สื่อ: ปานีปูรี
ปานีปูรี (ฮินดี: पानी पूरी) อินเดียเหนือเรียก โคลคัปเป (गोलगप्पे) อินเดียตะวันออกเรียก ผุจกายาคุปจุป (फुचका या गुप चुप) และอินเดียตะวันตกเรียก คุปจุป (गुपचुप) เป็นอาหารว่างที่มีชื่อเสียงอย่างหนึ่งของอินเดีย มีวางจำหน่าย และสามารถพบเห็นอยู่ทั่วไปในอนุทวีปอินเดีย
ชื่อ

ชื่อของปานีปูรีจะมีชื่อเรียกต่างกันไปในแต่ละภูมิภาคของอินเดีย เช่น ในรัฐมหาราษฏระจะเรียกว่า ปานีปูรี รัฐมัธยประเทศเรียก ผุลกี รัฐอัสสัมเรียก ผุสกา รัฐโอฑิศา อานธรประเทศ ฌารขัณฑ์ และฉัตตีสครห์เรียก คุปจุป รัฐเบงกอลตะวันตก พิหาร และประเทศเนปาลเรียก ผุจกา ส่วนเดลี รัฐปัญจาบ และประเทศปากีสถาน เรียก โคลคัปปา หรือ โคลคัปเป
วันที่ 10 มีนาคม พ.ศ. 2548 มีการเพิ่มคำว่า "ปานีปูรี" เข้าไปในพจนานุกรมภาษาอังกฤษ ฉบับออกซฟอร์ด
ประวัติ

ปานีปูรี เป็นอาหารที่พัฒนาการมาจากจาฏ (चाट) กุรุศ ทาลาล (Kurush Dalal) นักมนุษยวิทยาด้านการทำอาหารชาวอินเดีย อธิบายว่าจาฏกำเนิดขึ้นครั้งแรกทางตอนเหนือของประเทศอินเดีย (ปัจจุบันอยู่ในรัฐอุตตรประเทศ) บ้างก็ว่าปานีปูรีคือราชกไจรี (कचौड़ी) ที่เผอิญทำแล้วมีขนาดเล็กกว่าปรกติ อย่างไรก็ตามปานีปูรีได้กระจายไปยังพื้นที่อื่น ๆ ทั่วประเทศอินเดีย อันเกิดจากการอพยพครั้งใหญ่ในช่วงคริสต์ศตวรรษที่ 20 เป็นต้นมา
ส่วนผสม

ปานีปูรี ประกอบด้วย ปูรี แป้งทอดกลมภายในกลวงซึ่งต้องใช้นิ้วเจาะเพื่อใส่ไส้ มีไส้ทำจากมันฝรั่งบด ผสมกับหอมแขกซอย และถั่วลูกไก่ และน้ำรสเปรี้ยวที่ใช้ราดขนมทำมาจากน้ำมะขามเปียก ปรุงรสด้วยจัฏนี พริกป่น และจาฏมสาลา
ขณะที่ ผุจกา หรือ ผุสกา ในแถบอินเดียตะวันออกจะมีลักษณะที่แตกต่างออกไปจากปานีปูรีเล็กน้อย ทั้งด้านปริมาณและรสชาติ ใช้มันฝรั่งบดทำเป็นไส้มีรสเปรี้ยวมากกว่าหวาน และน้ำราดขนมจะมีรสเปรี้ยวและเผ็ด
ระเบียงภาพ

ปานีปูรีกับน้ำราดทั้งห้ารส
ปานีปูรีในรัฐเกรละ
ปานีปูรีในรัฐโอฑิศา
ปานีปูรีในโกลกาตา
ปานีปูรีในรัฐพิหาร
ร้านปานีปูรีในประเทศเนปาล
กะลาสี

กะลาสี หรือ กะลาสีเรือ มีความหมายกว้าง โดยทั่วไปหมายถึงลูกเรือหรือสมาชิกที่มีหน้าที่ในเรือเดินสมุทรหรือเรือขนาดใหญ่ตามลำน้ำ ตั้งแต่ผู้บังคับเรือจนถึงเจ้าหน้าที่ระดับล่างสุด ไม่ว่าจะเป็นเรือสินค้า เรือรบ หรือเรือโดยสาร โดยไม่รวมถึงผู้โดยสารหรือผู้ที่ไม่เกี่ยวข้องกับการทำงานในเรือนั้น
อย่างไรก็ตาม ความหมายระดับแคบ กะลาสีอาจหมายถึงทหารเรือหรือลูกเรือระดับล่างเท่านั้น ไม่ใช่เจ้าหน้าที่ระดับสูง เช่น กัปตัน ต้นหน ต้นกล เป็นต้น
กะลาสียังเป็นตำแหน่งในหน่วยงานราชการ เช่น กรมศุลกากร มีตำแหน่ง "กะลาสี" ซึ่งมีอัตราเงินเดือนเทียบเท่ากับยาม และพนักงานประจำเรือ คือ 4,100 บาท (พ.ศ. 2548)
คำว่า กะลาสี ในภาษาไทยมีที่มาจากศัพท์ในภาษามลายูว่า เกอลาซี (kelasi) ซึ่งภาษามลายูรับจากคำศัพท์ แฆลอซี (خلاصی) ในภาษาเปอร์เซียอีกทอดหนึ่ง
ตะบลา

| --- | --- |

เครื่องกระทบ
ประเภท:  เมมเบรนโฟน เพอร์คัชชัน
Hornbostel–Sachs classification: 211.12 (ชุดเครื่องดนตรีที่มีตัวกลองเป็นทรงจานหรือทรงชาม)
คิดค้นเมื่อ: ศตวรรษที่ 18 ในอินเดียเหนือ (รูปแบบปัจจุบัน)
ช่วงเสียง
 หนึ่งอ็อกเทฟ (แตกต่างตามกลองแต่ละคู่) 
เครื่องดนตรีที่เกี่ยวข้อง
 บองโก
วีดีโอสาธิตการตีตะบลา
ตะบลา (อังกฤษ: Tabla; ฮินดี: तबला; อูรดู: طبلہ) เป็นกลองคู่จากอนุทวีปอินเดีย นับตั้งแต่ศตวรรษที่ 18 เป็นต้นมา ตะบลาเป็นเครื่องตีหลักในดนตรีฮินดูสตานีคลาสสิก โดยอาจเล่นเดี่ยว ร่วมกับเครื่องดนตรีอื่นหรือร้อง หรือเป็นส่วนหนึ่งของวงดนตรีขนาดใหญ่ มักเล่นในการแสดงดนตรีพื้นบ้านและเพลงยอดนิยมของอินเดีย บังกลาเทศ อัฟกานิสถาน ปากีสถาน เนปาล และศรีลังกา ตะบลาเป็นเครื่องดนตรีสำคัญในประเพณีการสวดมนต์แบบภักติของศาสนาฮินดูและศาสนาซิกข์ เช่น ในระหว่างการร้องเพลงภาชันและกีรตัน เป็นเครื่องดนตรีกาววะลีหลักชนิดหนึ่งที่นักดนตรีซูฟีใช้ เครื่องดนตรีชนิดนี้ยังใช้ในการแสดงเต้นรำ เช่น ขะฐัก ตะบลาเป็นเครื่องดนตรีประกอบจังหวะ
ชื่อตะบลา อาจจะมาจากคำว่า tabl ซึ่งเป็นคำภาษาอาหรับที่แปลว่ากลอง นักวิชาการยังคงถกเถียงกันว่าเครื่องดนตรีชนิดนี้มีต้นกำเนิดมาจากเครื่องดนตรีพื้นเมืองของอนุทวีปอินเดียหรือไม่ ตะบลาประกอบด้วยกลองเล็ก 2 ใบซึ่งมีขนาดและรูปร่างต่างกันเล็กน้อย กลองแต่ละใบทำจากไม้กลวง ดินเหนียว หรือโลหะ กลองขนาดเล็ก (dayan/tabla) ใช้สร้างเสียงแหลมและเสียงโทน ในขณะที่กลองขนาดใหญ่ (baya/dagga) ทำหน้าที่หลักในการสร้างเสียงเบส กลองแต่ละใบมีห่วง เชือก และเดือยไม้ที่ด้านข้าง เดือยและห่วงใช้เพิ่มความตึงของหนังเพื่อปรับเสียงกลอง
เทคนิคการเล่นมีความซับซ้อนและเกี่ยวข้องกับการใช้มือและฝ่ามืออย่างมากในรูปแบบต่าง ๆ เพื่อสร้างเสียงและจังหวะที่แตกต่างกันมากมาย ซึ่งสะท้อนให้เห็นในจังหวะช่วยจำ (พล - Bol)
ผู้ดูแลระบบ

สำหรับผู้ดูแลระบบในวิกิพีเดีย ดูที่ วิกิพีเดีย:ผู้ดูแลระบบ
ผู้ดูแลระบบ หรือ แอดมิน (อังกฤษ: system administrator, systems administrator หรือ sysadmin) เป็น บุคคลที่ถูกว่าจ้างเพื่อที่จะดูและจัดการระบบหรือเครือข่ายคอมพิวเตอร์ หน้าที่ของผู้ดูแลระบบมีความหลากหลายขึ้นอยู่กับหน่วยงานหรือโครงการ โดยทั่วไปผู้ดูแลมักจะทำหน้าที่ติดตั้ง ตอบคำถาม ดูแลเซิร์ฟเวอร์ หรือระบบคอมพิวเตอร์อื่น รวมถึงการวางแผนงาน การดูแล  ควบคุมโครงการที่เกี่ยวข้องกับระบบคอมพิวเตอร์ นอกจากนี้ผู้ดูแลอาจมีหน้าที่ของโปรแกรมเมอร์ร่วมไปด้วย ในด้านการเขียนโปรแกรม รวมไปถึงการเตรียมตัว และสอนการใช้งานต่อผู้ใช้ทั่วไป